**Kooli demonstratsiooni tõmbekapp**

Tõmbekapp on ehitatud lähtuvalt EN14175 nõuetest. Konstruktsioon peab minimaalselt vastama tõmbekapi standardi 2 osa 7 punkti kõikidele nõuetele.

*Töökamber:* Lamineeritud turvaklaas. Klaas on 4 küljest. Õpilaste poolsel küljel ei tohi nurkades olla tugiposte.

*Esiaken:* Pulbervärvitud metallraamistuses vertikaalselt liikuv esiaken mille sees on 2 termiliselt töödeldud 6 mm horisontaalselt liikuvat turvaklaasi. Horisontaalselt liikuvatel klaasidel on käepidemed. Liikuval esiaknal on käepide kogu esiakna laiuse ulatuses. Metallraamistuses liikuv esiaken on fikseeritav vastukaaludega ning ajamiks kasutatakse kemikaali kindlat hammasrihma või kaetud trossi. Esiakna kinnitus trossid ja vastukaalud peavad asuma väljaspool tõmbekapi töökambrit ega tohi seda ka läbida. Esiakna raamis on pritsmekaitse, mis välistab pritsmete valgumise tõmbekapi kambrist väljas poole. Esiakna töökõrguse piiramiseks on külgjuhikutel piirded, mis ei lase aknal tööolekus avaneda üle 500-600 mm. Suurte esemete tõmbekappi panemiseks peab esiaken olema avatav minimaalselt 900 mm koos vastavate standardist tulenevate automaatika lahendustega.

*Tööpind:* Kõrgendatud servaga roostevaba terasest tööpind. Kõrgendusega vähemalt 5 mm. Integreeritud minivalamu tööpinnas koos jooksutoruga.

*Alusraam:* Tõmbekapi alusraam on valmistatud 50x25x2mm pulbervärvitud nelikantoru keevisraam.

**OHUTUS:**

1. Tõmbekapil on tabloo. Igal ajahetkel on kontrollitud ohutu äratõmbe õhuhulk. Tablool põleb roheline tuli. Punane tuli ja helisignaal teavitab kui äratõmme ei ole ohutu.
2. Konstruktsioon peab olema ehitatud selliselt, et plahvatuse korral lööklaine suundub esiaknast eemale.
3. Esiakna kinnitusrihma(de) purunemisel esiaken ei kuku alla. Esiaknal peab olema mehhanism, mis välistab selle alla kukkumise kui kanderihm puruneb. Vastav mehhanism ei tohi kokku puutuda töö ala atmosfääriga.
4. Tõmbekapi konstruktsiooni elementidena ei ole lubatud kasutada kergesti sulavaid ja süttivaid materjale. Näiteks polüetüleen (ertaleen).

*Komplekteeritus:* Äratõmbe läbimõõt ¤160 mm. Seadistatud äratõmbe õhuhulk minimaalselt 350 m3/h. Tabloo paikneb põrandast ca 1500 mm kõrgusel. LED sisevalgustus minimaalselt 500Lx. Videokaamera valmidus tõmbekapi laes. Ohutusautomaatika EVS-EN14175 järgi. Tõmbekapi sisse- ja väljalülitamine, visuaalse alarmtule asukoht, äratõmbe muutmise lüliti ja tõmbekapi sise valgustuse lüliti asuvad tõmbekapi vasakul esiküljel silmade kõrgusele paigaldatud integreeritud tablool. Tõmbekapi tabloo vastab EVS-EN 14175 standardi nõuetele. Roheline tuli - äratõmme normaalne. Punane – äratõmme on väike. Kollane tuli - esipaneel on avatud rohkem kui 500mm (palun sulge). Võimalik tõmbekapi erinevad värvitoonid. Võimalik on trükkida kooli logo esiklaasile.

Tootel peab olema kaasas nõutele vastav kasutusjuhend koos paigalduse järgse testprotokolliga. Testprotokoll peab ühe osana sisaldama reaalajas õhuhulga mõõtmise (on-side test) tulemusi.

Tootel peab olema tootja nimi, tootmisaasta, seerianumber ja normist tulenevad markeeringud.